ועדת הכספים, כנסת 20, פרוטוקול מספר 293, 2016-02-29 11:45

משה גפני: בוקר טוב.

משה גפני: אני פותח את ישיבת ועדת הכספים.

משה גפני: על סדר היום: רכב אשכול המשמש להסעת תיירות חו"ל – נוהל משרד התיירות – מעקב אישורי רכב אשכול, הצעתו של חבר הכנסת מיקי לוי.

משה גפני: רבותיי, מישהו יכול לומר לאיזה סיכום הגיעו בנושא של רכב אשכול המשמש להסעת תיירות חו"ל?

משה גפני: מיקי, אתה רוצה קודם?

מיקי לוי: אדוני, תודה רבה על זה שאפשרת את הדיון הדחוף הזה.

מיקי לוי: אנחנו נזעקנו כי בוועדה בפעם הקודמת קיבלת החלטה ששני הצדדים ישבו בישיבות ארוכות וינסו להגיע לאיזו הסכמה לגבי הזמנת הרכבים.

מיקי לוי: אנחנו בפתחו של קיץ ואם לא מזמינים את כלי הרכב בזמן אנחנו לא נגיע לשום דבר.

מיקי לוי: גם ככה התיירות במצב קשה.

מיקי לוי: הנוהל עבר ממשרד התחבורה למשרד התיירות.

מיקי לוי: משרד התיירות היה אמור לגבש את זה.

מיקי לוי: וראו זה פלא, שום דבר לא זז עד אשר ביקשנו לקיים דיון דחוף בוועדה בעניין הזה.

מיקי לוי: ראה זה פלא.

מיקי לוי: אתמול לקחו את אותם סיכומים, את אותן הוראות שהיו, הביאו לוועדה ואמרו: הנה, לא צריך, כבר יש.

מיקי לוי: אבל הרי התכנסנו מכיוון שהנושאים האלה וההקלות האלה וההוראות האלה אינן מתאימות למה שקורה עכשיו.

מיקי לוי: לא זאת אף זאת.

מיקי לוי: קבעו תאריכים דרקוניים.

מיקי לוי: מי שהזמין רכב לפני התאריך, נדמה לי שזה דצמבר, היתה התעלמות.

מיקי לוי: אי-אפשר לקבל את אותם פטורים לגבי כלי הרכב האלה.

מיקי לוי: בקיצור, אדוני, לא שעו לבקשתך לשבת ולהגיע לכדי דיון.

מיקי לוי: כדי שיהיה וי, נשמע שמשרד התיירות ישב.

מיקי לוי: אני אומר לך שמבדיקה שעשיתי, לא היתה ישיבה רצינית.

מיקי לוי: אני מאוד מאוד מודאג.

מיקי לוי: אין לי כלי רכב, אני לא מדריך תיירים, אני רק מודאג ממצב התיירות שהוא במשבר.

מיקי לוי: אנחנו נוסיף חטא על פשע אם אנחנו לא נסגור את העניין הזה של מדריכי התיירות והזמנת רכב תיירות.

מיקי לוי: אם המצב היה ממשיך כמו שהיה במשרד התחבורה, לא היתה לנו שום בעיה.

מיקי לוי: באתי בדברים עם משרד התחבורה ואמרתי שכל מה שיוחלט מקובל עלינו.

מיקי לוי: גם מה שהיה בזמן שההוראות היו במשרד התחבורה, מקובל עלינו.

מיקי לוי: יש בעיה במעבר הזה ממשרד התחבורה למשרד התיירות.

מיקי לוי: יש כשל בין החלטות לרכב שמוזמן על-ידי אחד לבין רכב תאגידי.

מיקי לוי: אני מציע, אדוני, שאתה תפתח את הדיון כי הנושא הוא כל-כך רחב.

מיקי לוי: אני לא רוצה לבזבז את זמן הוועדה, אנחנו נשמע את האנשים עצמם.

משה גפני: תודה, אני מודה לך.

משה גפני: אנחנו שילבנו גם את הבקשה של חבר הכנסת מיקי לוי בעניין הזה וגם כפי שאנחנו נוהגים לעשות, תהיה ישיבת מעקב.

משה גפני: אני רוצה לברר האם הסיכום הוא סיכום שיעזור למורי הדרך כדי לקבל את הרכבים?

משה גפני: מי נמצא פה ממורי הדרך.

<יוסי שוסטר: אני עורך דין, מורה דרך, בעל רכב אשכול ומזכיר של אגודה רשומים אצלה 12 כלי רכב כאלה.

<יוסי שוסטר: בישיבה הקודמת אדוני ביקש שניפגש עם המשרדים המעורבים.

<יוסי שוסטר: אני הבנתי שמדובר במשרד הממונה שהוא משרד התיירות, המשרד שמנפיק את רישיונות ההפעלה שהוא משרד התחבורה ועם רשות המיסים.

<יוסי שוסטר: התקיימו מספר חודשים במהלך חודש דצמבר.

<יוסי שוסטר: אני ועוד שני אנשים נוספים נפגשנו ב-15.12.

<יוסי שוסטר: באותו יום נפגשו עוד שני אנשים בבוקר ויושב ראש האגודה אחר הצהריים.

<יוסי שוסטר: אם אני לא טועה, המפגשים האלה נמשכו עד כל חודש דצמבר.

<יוסי שוסטר: הבקשות שלנו היו לנסות ולחזור ככל האפשר לנוהל כפי שהיה בימי משרד התחבורה.

<יוסי שוסטר: כלומר, דיווח על ימי עבודה באמצעות אישור רואה חשבון.

<יוסי שוסטר: ביקשנו גם משהו מעבר למה שהיה בנוהל הקודם, שתהיה איזו התייחסות למורה דרך ותיק, אולי עם אישור רואה חשבון שזה עיסוקו היחיד.

<יוסי שוסטר: יושב פה אדם בן 86 שעדיין עובד עם רכב אשכול.

<יוסי שוסטר: ברור שיהיה לו קשה להתחרות בי על 120 ימי עבודה, ובטח על התאגידים שצריכים לרשום 200 יום.

<יוסי שוסטר: זאת אומרת, שאם לתאגיד כזה יש 10 כלי רכב, זה כבר 2000 יום שמתחרים בי ובו הרבה יותר.

<יוסי שוסטר: חשבנו על איזה מפתחות אותם הצענו.

<יוסי שוסטר: אולי כמה ימים שירדו מחישוב ה-120 יום על כל שנה שהוא עבד בתחום או משהו בדומה לזה.

<יוסי שוסטר: בנוסף לזה, דיברנו על הנושא של מה שמוגדר בנוהל כחידוש משק, זאת אומרת, החלפת רכב חדש ברכב ישן.

<יוסי שוסטר: מטבע הדברים, רכב חדש הוא בטיחותי יותר.

<יוסי שוסטר: ברכב החדש שאני מתעתד להזמין מחר אמורות להיות המערכות החדשות ביותר נגד סטייה מהכביש, כל הדברים שבהדרכה הם הרבה יותר חשובים כי הנהג הוא גם זה שמדריך.

משה גפני: אנחנו דיברנו על זה.

<יוסי שוסטר: אבל זה לא קרה אדוני.

משה גפני: עכשיו אתה מתחיל לדבר.

<יוסי שוסטר: כמו ששמענו מחבר הכנסת מיקי לוי, אתמול יצא הנוהל.

<יוסי שוסטר: בנוהל הזה מופיע איזה הסדר לגבי חידוש המשק, שבו נצטרך לדווח שנה אחורנית מיום חידוש המשק בחצי שנה ראשונה.

<יוסי שוסטר: אם חידוש המשק מתרחש בחצי השנה השנייה, אחרי ה-1 ביולי אם אני לא טועה, נצטרך לדווח על אותם ימי עבודה באותה שנה קלנדרית.

<יוסי שוסטר: אני טענתי שבימים של הנוהל הקודם זה אולי - - -

משה גפני: לגבי הנוהל החדש, על כמה סעיפים יש לכם ויכוח?

<יוסי שוסטר: מבחינתי, בעיקר בנושא של חידוש המשק, דהיינו, החלפת רכב.

<יוסי שוסטר: בנוסף, העובדה שמורי הדרך הוותיקים, אלה שעברו את גיל הפרישה ועדיין עובדים, חלקם אין להם ברירה וחלקם פשוט חיוניים ורוצים לעשות את זה.

<יוסי שוסטר: בנוהל החדש שבו הם יצטרכו להמציא 120 ימי עבודה או לרכוש רכב בחצי מיליון שקל ולהביא את מלוא המימון, אני מעריך שיהיה להם קשה.

<שגית אפיק: המשמעות של הנוהל, בעצם, זה קבלת הטבת מס, ככל שאתה עומד בתנאי הנוהל.

<שגית אפיק: ככל שאתה לא עובד בתנאי הנוהל אתה צריך את הטבת המס או לא לקבל אותה מראש.

<שגית אפיק: מה קורה עם הרכבים שלכם כרגע?

<יוסי שוסטר: נכון לעכשיו, בעקבות העובדה שבשנה הקודמת לא היתה חובת דיווח, כרגע חודשו רישיונות ההפעלה באמצעות משרד התחבורה.

<יוסי שוסטר: נאמר לנו בישיבה שהיתה ב-7.2 שרישיונות ההפעלה נשלחו אלינו בדואר.

<שגית אפיק: 20 כלי רכב תקועים במכס.

<יוסי שוסטר: דבר נוסף.

<יוסי שוסטר: הדבר הכי דרמטי בסיפור הזה ודווקא לא רלוונטי לנוהל שפורסם אתמול, הוא אמירה שאמרה שכרגע אנחנו במצב שבו אין נוהל ולכן אי-אפשר לקבל רכבים.

<יוסי שוסטר: הרכבים תקועים במכס בנמל.

משה גפני: אגודת אשכול ואחרי זה אגודת מורי הדרך.

<מוטי ברנס: אני יושב ראש של אגודת אשכול שמונה 413 חברים ורשומים אצלנו 130 כלי רכב.

משה גפני: מה זה אגודת אשכול?

<מוטי ברנס: אגודת אשכול היא אגודה של בעלי רכב אשכול פרטיים, מורי דרך פרטיים.

<מוטי ברנס: אנחנו התאגדנו לאור העובדה - - -

משה גפני: למה אתם לא יחד?

<מוטי ברנס: כי הם ביחד עם משרד הבריאות.

משה גפני: הכוונה למורי הדרך?

<מוטי ברנס: לא.

<מוטי ברנס: תראה, הסתירו ממך מידע מאוד בסיסי.

<מוטי ברנס: מלבד כל הפרטים הטכניים הקטנים שהוועדה לא תטפל בהם כי זה ייקח שעות - - -

משה גפני: אני גם מגשר במקצועי.

<מוטי ברנס: הבעיה הכי חמורה כאן היא שרוצים לקחת לנו את הפרנסה ולהעביר אותה לתאגידים מסחריים.

משה גפני: מה הבעיות?

<מוטי ברנס: עשו לכם כאן מסך עשן.

משה גפני: מה הבעיות?

<מוטי ברנס: הבעיה שמשרד התיירות ומשרד התחבורה, למרות שהתיירות ירדה, נתנו עוד 100 כלי רכב לתאגידים המסחריים.

<מוטי ברנס: הם הציפו את הענף והרגו אותנו.

<מוטי ברנס: אחרי שהם הרגו אותנו, שלחו עוד 100 כלי רכב מ-2014.

משה גפני: למה הם עשו את זה?

<מוטי ברנס: הם פעלו בניגוד להוראות מפורשות של מבקר המדינה בדוח 54ב'.

משה גפני: למה עשו את זה?

<מוטי ברנס: כי יש להם כנראה אינטרס עם התאגידים המסחריים.

<מוטי ברנס: אני לא יכול להסביר, אני לא רוצה להגיד מה אני חושב על זה.

משה גפני: אבל עם הענף נהרס אז גם התאגידים המסחריים יפלו.

<מוטי ברנס: התאגיד המסחריים ומשרד התיירות רוצים לקחת את הפרנסה ממורי הדרך ולהעביר את זה לתאגידים המסחריים.

<מוטי ברנס: הנוהל הזה ממשיך את קו המדיניות שהתחילה.

משה גפני: יש לכם כלי רכב בנמל?

<מוטי ברנס: יש 20 כלי רכב.

<מוטי ברנס: משרד התיירות רוצים שהם יהיו בני ערובה עד שאנחנו נחתום על ההסכם.

<מוטי ברנס: 20 כלי הם עוצרים להם בנמל.

<מוטי ברנס: חודשיים אנשים לא עובדים ואומרים: קודם כל תתפשרו איתנו.

משה גפני: אני אבקש תשובות לשאלות הזה.

משה גפני: מורי הדרך, בבקשה.

<יהודה לוי: אני סגן יושב ראש אגודת מורי הדרך.

משה גפני: יש יושב ראש?

<יהודה לוי: היושב ראש הוא בני כפיר, הוא לא נמצא.

<יהודה לוי: הוא היה בחלק מהישיבות.

<יהודה לוי: בישיבה הקודמת הוא לא היה.

משה גפני: זאת ישיבת מעקב.

משה גפני: זאת לא ישיבה שאנחנו מדברים על זה.

משה גפני: אני רוצה לדעת מה הבעיות ואם אפשר לפתור אותן.

משה גפני: אם אי-אפשר לפתור אותן, נצטרך לנקוט בצעדים אחרים.

<יהודה לוי: ישבתי עם היושב ראש אצל מירה גנם, מחזיקת תיק רכבי אשכול במשרד התיירות והצגנו לה כל מיני השגות לגבי הנוהל.

<יהודה לוי: אני אומר שהישיבה היא לצורך ישיבה ולא לצורך שמיעתנו, כי סך הכול בנוהל הם לא תיקנו בנוהל את מה שביקשנו לטפל.

<יהודה לוי: אני אחדד את הדברים.

<יהודה לוי: אני אלך מהאזוטרי לכבד.

<יהודה לוי: כתוב פה שלמורה דרך צריך שיהיה לו רישיון 3 שנים אבל משרד התיירות נותן רישיון רק לשנתיים.

<יהודה לוי: אז איך אני אוכיח למשרד התיירות שיש לי רישיון ל-3 שנים.

<מינה גנם: מה?

<יהודה לוי: תקראי את מה שכתבתם.

<יהודה לוי: סעיף 4(121).

<מוטי ברנס: סלח לי, זה לא מקצועי מה שאתה אומר.

<יהודה לוי: מוטי אני לא התערבתי לך בשיחה.

<מוטי ברנס: זכותי להתערב.

משה גפני: רק רגע.

משה גפני: אתם פשוט לא יודעים, זאת ועדת הכספים פה.

משה גפני: אי-אפשר להתערב.

משה גפני: מכיוון שאני רוצה לפתור את הבעיה אז אי-אפשר להיכנס האחד לתוך דברי השני.

משה גפני: חוץ מזה, מותר לו להגיד דברים לא נכונים.

משה גפני: כאן בכנסת מותר, עד שאנחנו נברר את הפרטים המדויקים.

משה גפני: לא אמרתי שאתה אומר דברים לא נכונים.

משה גפני: אני רק אומר באופן עקרוני שהכלל בוועדת הכספים שאפשר לומר דברים לא נכונים אבל לא מפריעים אחד לדברי השני.

<יהודה לוי: הרישיון לתוקף הוא לשנתיים.

<יהודה לוי: גברת גנם, את רושמת את השאלות?

<מינה גנם: אני צריכה לענות אחד אחד?

משה גפני: תצטרכי לענות על הבעיות, אני רוצה לפתור אותם.

<יהודה לוי: ביקשנו לפתור את הבעיה של התאגידים שמחזיקים הרבה כלי רכב ובעצם חותכים את הענף של מורי הדרך העצמאיים, בשני אופנים.

<יהודה לוי: אחד, ביקשתי שמורה דרך לא יהיה חייב להיות רשום בתאגיד.

<יהודה לוי: הוא יכול כמו כל עצמאי אחר שדואג לעצמו לפרנסה, מביא את התייר מחוץ לארץ, מסדר לו את הלינות, מסדר לו את האתרים.

<יהודה לוי: הוא לא צריך להיות קשור לתאגיד ולשלם מס לתאגיד כדי לקבל רישיון הסעה.

<יהודה לוי: הוא יכול להיות כמו נהג מונית שיכול לאסוף נוסע בכל מקום ולקחת אותו לכל מקום והוא לא צריך להיות רשום בתחנת מוניות.

משה גפני: מה זה מס לתאגיד?

משה גפני: כמה כסף זה?

<יהודה לוי: גם לנו יש תאגידים וגם למוטי ברנס יש תאגידים.

<יהודה לוי: כל חבר בתאגיד צריך לשלם סכום בין 100 שקלים ל-500 שקלים כדי לקבל את רישיון ההסעה וזה שנתי.

<יוסי שוסטר: בשביל זה אני הקמתי את התאגיד, שפוטר את כל החברים שלו.

<יהודה לוי: פעם זה היה 150 דולר לחודש וזה ירד.

<שגית אפיק: בנוהל הקודם היה לכם את זה?

<יהודה לוי: כן.

<יהודה לוי: ביקשנו במסגרת הדבר הזה, לשנות את זה.

<יהודה לוי: מאחר ומורה הדרך הוא עצמאי, הוא משלם מיסים בתור עצמאי.

<יהודה לוי: האוטו הוא שלו בבעלותו.

<יהודה לוי: ההטבה היא שלו, היא לא של התאגיד.

<יהודה לוי: הוא צריך לעבוד ולהביא פרנסה כדי להוכיח את ה-120 יום האלה.

<יהודה לוי: למה אתה מחייב אותו לרשום אותו באגודה?

<יהודה לוי: למה אתה מחייב לרשום אותו אצל מוטי?

משה גפני: זהו?

<יהודה לוי: לא.

<מינה גנם: יש 40 סעיפים.

משה גפני: כמה סעיפים יש לך?

<יהודה לוי: אולי עוד שניים.

משה גפני: בבקשה.

<יהודה לוי: בישיבה עם עמוס יוגב מרשות המיסים, שכמו שמורה דרך חדש צריך להוכיח 120 ימי עבודה שלוש שנים אחורה כדי לקבל את ההטבה, תאגיד שרוצה לקנות רכב נוסף לתאגיד שלו, יצטרך להוכיח אחורה שיש לו מספיק ימי עבודה להצדיק את הקנייה של הרכב הנוסף.

<יהודה לוי: אחרת נוצרת אפליה, שמורה דרך צריך להוכיח 360 ימי עבודה בתיירות חוץ והתאגיד יכול לקנות כמה מכוניות שהוא רוצה בלי להוכיח כלום.

<יהודה לוי: אני רוצה השוואה.

משה גפני: כן צריך להוכיח.

<יהודה לוי: הוא מוכיח רק על המכוניות שיש לו.

<יהודה לוי: בהמשך הוא יוכיח לגבי הרכב החדש.

<יהודה לוי: אני רוצה השוואה בין מורה דרך חדש לרכב חדש נוסף לתאגיד.

משה גפני: מה הבעיה הנוספת?

<יהודה לוי: יש לנו באגודה אנשים שהם בני 70 ומעלה ועדיין עובדים ברכב אשכול.

<יהודה לוי: 120 יום זה לא אקטואלי בשבילם.

<יהודה לוי: אם הם יכולים לעבוד 60 יום בשנה, זה המון.

<יהודה לוי: בהקשר הזה של ימי עבודה, אני ביקשתי שיהיה כתוב בנוהל במפורש, אם יש מצב חרום לאומי כמו בצוק איתן ועופרת יצוקה, שיהיה כתוב שמשרד התיירות מתחייב בנוהל להוריד את כמות ימי העבודה שצריך להוכיח כי אין תיירים.

משה גפני: אמרתם את זה.

<יהודה לוי: דבר אחרון הוא חידוש משק.

<יהודה לוי: יש לי רכב אשכול, עמדתי בכל התנאים.

<יהודה לוי: הגשתי ב-28.2 120 ימי עבודה מאושרים.

<יהודה לוי: עכשיו עבר חודש ואני רוצה לקנות אוטו חדש, אני צריך להוכיח עוד פעם 120 יום ועוד פעם להביא אישורים.

<יהודה לוי: למה?

<יהודה לוי: כבר הוכחתי את זה.

משה גפני: תודה רבה.

משה גפני: משרד התיירות ורשות המיסים.

משה גפני: כל עוד אני יושב ראש הוועדה, יש לי טבע לא טוב.

משה גפני: אני לא ארפה מהעניין הזה.

משה גפני: היה דיון.

משה גפני: חשבתי שיש טענות צודקות.

משה גפני: חשבתי שאתם תשבו איתם ותגיעו להסכמות.

משה גפני: יש פה קונצנזוס.

משה גפני: הם לא משדרים על גל אחד.

משה גפני: יש פה כמה קבוצות, אבל כולם מסכימים שנוהל הזה לא טוב.

משה גפני: כולם מסכימים ביניהם.

משה גפני: גם נשמעים דברים הגיוניים.

משה גפני: למשל הנושא של צוק איתן.

משה גפני: למה אין את זה בנוהל?

משה גפני: למה הוועדה צריכה לעסוק בעניין הזה?

משה גפני: עסקנו בזה פעם אחת.

משה גפני: אגב, אני הולך לעסוק בזה עוד 60 פעם.

משה גפני: אני לא מרפה.

משה גפני: יש לי טבע כזה, עד שיחליפו אותי.

משה גפני: אני לא מתכוון להרפות מהעניין הזה עד שהעניין יסודר ושאנחנו נשתכנע שמה שאתם אומרים זה נכון.

משה גפני: עד לרגע זה לא השתכנענו.

משה גפני: אני לא חשבתי שצריך לקיים את הדיון הזה.

משה גפני: חשבתי שאתם תסתדרו.

משה גפני: הרי יש לנו עניין בעידוד התיירות, יש לנו עניין בעידוד התעסוקה.

משה גפני: יש טענה לגבי האנשים המבוגרים שעוסקים במקצוע הזה, שיש להקל עליהם.

משה גפני: אלה דברים הגיוניים.

משה גפני: אלה דברים שאפשר לשמוע אותם.

משה גפני: העניין שהרכבים שלהם תקועים.

משה גפני: אנשים הביאו את זה לפי הנוהל הישן.

משה גפני: פתאום אתם מחייבים אותם במס על-פי הנוהל החדש?

משה גפני: זה לא נשמע טוב.

משה גפני: מינה גנם ועמוס יוגב, תגידו מה לעשות.

<מינה גנם: אני לא פעם ראשונה אצלך בוועדה.

<מינה גנם: אני שמחה לראות שהוועדה מגנה על האזרח אבל הייתי רוצה שהוועדה גם תגן על הפקיד.

<מינה גנם: אני אומרת לך את זה כאזרחית, אבל גם פקידים הם אזרחים.

<מינה גנם: אני רוצה שתגן גם עלי כפקיד.

משה גפני: צודקת מאה אחוז.

<מינה גנם: לפני שבאתי לוועדה חשבתי שהולכים לצלוב אותי היום והנה פצח חבר הכנסת מיקי לוי בצליבה.

<מינה גנם: אני רוצה להגיד לך, יו"ר הוועדה מר גפני.

<מינה גנם: מאז שהיינו פה אנחנו באמת – ראשית, מורי הדרך זה חלק אינטגרלי מהעבודה היום יומית שלי.

<מינה גנם: אני גם ממונה על הרשות המוסמכת למורי דרך.

<מינה גנם: אני כל יום בקשר איתם.

<מינה גנם: הם נחשבים בעיניי משרד התיירות כהכי חשובים מבחינת המוצר התיירותי הישראלי.

<מינה גנם: אנחנו דואגים להם כי הם החלק הארי שאנחנו גאים בו.

<מינה גנם: הם תמיד יוצאים בראש הסקרים לשביעות רצון.

<מינה גנם: לכן אנחנו לא הזנחנו את הנושא הזה ובוודאי לא הזנחתנו את הנושא של רכב האשכול.

<מינה גנם: הוא נפל עלינו לא כי אנחנו רצינו לטפל בו אלא כי משרד התחבורה דחף אותו ורשות המיסים אמרו שהם לא יטפלו בזה.

<מינה גנם: אז אמרנו שאנחנו נטפל בזה, זה טבעי.

<מינה גנם: לקחנו את זה עלינו.

<מינה גנם: אמרנו שהרבה שנים לא עשו ריענון ובדיקה לנוהל.

<מינה גנם: בואו נראה מה אמר מבקר המדינה במשך השנים, בואו נראה מה אנחנו צריכים בשטח ונתאים את הדברים.

<מינה גנם: אחרי שזה נעשה באנו לוועדה ונתבקשנו לשבת עם מורי הדרך.

<מינה גנם: יש לנו פרוטוקולים.

<מינה גנם: היו אולי 8 פגישות פורמליות עם נציגים שונים של מורי הדרך.

<מינה גנם: מי שרצה הגיע וישבנו איתו ושמענו אותו.

<מינה גנם: שמענו את נציגי התאגידים, את נציגי מורי הדרך ואת כל הארגונים.

<מינה גנם: שמענו את כולם.

<מינה גנם: אחר-כך ישבנו עם היועצים המשפטיים של משרד התחבורה.

משה גפני: גברת גנם, זה לא הנושא.

משה גפני: אני לא אמרתי שאת לא עושה את עבודתך.

<מינה גנם: זה נאמר פה.

משה גפני: אז נאמר.

משה גפני: אני אומר שאת עושה את מלאכתך נאמנה.

משה גפני: זהו, נגמר החלק הזה.

משה גפני: יש טענות ענייניות שהועלו כאן.

משה גפני: הנוהל לדבריהם לא טוב.

משה גפני: הועלו טענות מקצועיות.

משה גפני: תכף אדבר עם רשות המיסים לגבי הרכבים, אבל קודם כל לגבי הנושאים הללו.

משה גפני: למה את לא מגיעה איתם לפתרון?

<מינה גנם: יש דברים שאני לא מסכימה איתם.

משה גפני: למשל, את דורשת בנוהל רישיון לשלוש שנים ואין רישיון לשלוש שנים.

<מינה גנם: זה לא נכון.

<מינה גנם: זה כמו רישיון נהיגה תקף לעשר שנים או לחמש שנים.

<מינה גנם: הרישיון הזה תקף לשנתיים אבל מחדשים אותו.

<מינה גנם: אדם שהיה לו רישיון 3 או 7 שנים, הדרישה הוא לוותק.

<שגית אפיק: אבל אם הוא לשנתיים וכתוב לך בסעיף: בעל רישיון הדרכה בר תוקף במשך שלוש שנים, זה לא עונה על הסעיף.

<מינה גנם: זה עונה.

<שגית אפיק: איך זה עונה?

משה גפני: מה מפריע לך, במקום לכתוב רישיון לשנתיים, לכתוב ותק לשנתיים?

<מינה גנם: אני אכתוב ותק לשנתיים.

משה גפני: בבקשה, אז פתרנו בעיה אחת.

<מינה גנם: זאת בעיה?

משה גפני: זה בכלל מעניין.

משה גפני: יש דברים שבכלל אפשר לפתור בסמנטיקה ואת אומרת: זאת בעיה?

<מינה גנם: אבל תגיד, על זה אנחנו פה?

משה גפני: על זה אנחנו פה, מה דעתך?

<מינה גנם: בסדר.

משה גפני: עכשיו נעבור לעוד כמה בעיות.

משה גפני: צוק איתן נמצא בנוהל?

<מינה גנם: כן.

משה גפני: מלחמה?

משה גפני: מאבק?

<מינה גנם: כן.

משה גפני: איפה זה כתוב?

<מוטי ברנס: זה כתוב אבל הם לא פועלים לפי זה.

<מינה גנם: עוד לא התחלנו לפעול.

<מינה גנם: מה זה עוד לא פועלים?

משה גפני: בבקשה, תראי איפה זה כתוב.

<רם ליסטמן: אני סגן היועץ המשפטי משרד התיירות.

<רם ליסטמן: סעיף 561 לנוהל: הוועדה תתווה את המדיניות בנוגע למתן הטבת המס לרכב אשכול ותפקח על התנאים לקבלת ההטבה.

<רם ליסטמן: במסגרת זאת תקבע הוועדה, בין השאר, את מכסת הימים - - -

משה גפני: מי זאת הוועדה?

<רם ליסטמן: הוועדה זה ועדת רכב אשכול שמורכבת מחברי משרד התיירות, משרד התחבורה ורשות המיסים.

משה גפני: זה עונה על הצרכים שלכם?

<מוטי ברנס: ממש לא.

<יוסי שוסטר: לא, ביקשנו נציגות.

משה גפני: למה זה לא עונה?

<יוסי שוסטר: כי הבקשה היתה שתהיה נציגות של מורי הדרך גם בוועדה.

<יוסי שוסטר: אין שום התחייבות.

משה גפני: גברת גנם, אפשר להוסיף לוועדה הזאת נציג ציבור?

<מינה גנם: אני לא יודעת אם בתור חבר אבל בוודאי כמשקיף.

משה גפני: אפשר להוסיף חבר לוועדה?

משה גפני: במי זה תלוי?

<מוטי ברנס: ככה זה היה 50 שנה.

<רם ליסטמן: זה בעייתי.

<רם ליסטמן: הבעיה שקשה לקבוע מי הוא הנציג.

<רם ליסטמן: אתה יכול לראות כבר בשולחן זה את המחלוקת בין הנציגים השונים.

<מוטי ברנס: יש מדינה דמוקרטית ואין מחלוקת.

משה גפני: רגע.

משה גפני: אפשר להוסיף איש ציבור?

<רם ליסטמן: אפשר להוסיף איש ציבור אחד אבל שיקבעו מי איש הציבור שלהם, אין בעיה.

<שגית אפיק: בנוהל הקודם היה איש ציבור חבר בוועדה הזאת, נכון?

<רם ליסטמן: בנוהל הקודם היה איש ציבור.

משה גפני: גם אני איש ציבור.

משה גפני: גם אני פקיד שהציבור בחר אותי, הצביע עבורי בבחירות.

משה גפני: אני מאוד מבקש.

משה גפני: אני רוצה לשאול שאלה את רשות המיסים.

משה גפני: אני מבקש שבשבוע תפתרו את הבעיות האלה.

משה גפני: נראה לי שאלה בעיות ברת פתרון.

משה גפני: אני לא מתכוון להרפות מהעניין הזה.

משה גפני: אם אני צריך ללכת לשר התיירות, אני אלך לשר התיירות.

משה גפני: אם צריך ללכת לראש הממשלה, אני אלך לראש הממשלה.

משה גפני: אני רוצה לדעת מרשות המיסים לגבי הרכבים שנמצאים בנמל.

משה גפני: למה לא משחררים אותם?

<עמוס יוגב: השחרור מותנה בנוהל.

<עמוס יוגב: כל זמן שאין נוהל ישים ואפשר ליישם אותו וזה כתוב בצו התעבורה - - -

מיקי לוי: אפשר לשחרר אותם על-פי הנוהל הקודם.

<שגית אפיק: זה מאוד בעייתי, כי כשבאתם אלינו עם צו התעריף, חודשיים תמימים כשעדיין לא היה נוהל, למרות שהצו היה בתוקף והיה רשום בו שהוא מופנה לנוהל.

משה גפני: אם יש נוהל אתה משחרר את הרכבים.

<עמוס יוגב: אם יש נוהל, כן.

<מינה גנם: כיוון שאתמול היה כבר נוהל אז שחררנו.

משה גפני: אבל יצטרכו לשלם מס?

<עמוס יוגב: לא.

משה גפני: אז אין בעיה.

<יוסי שוסטר: הבעיה היתה באישור לגשת.

<מינה גנם: עכשיו אין בעיה.

<מוטי ברנס: כשכבודו שלח אותנו לבצע את הישיבה, בעצם עד אתמול כשפורסם הנוהל החדש, העמדה היתה שאין נוהל.

משה גפני: עכשיו יש נוהל.

<מוטי ברנס: אבל אם אתה שולח אותנו שוב לשבת על הנוהל הזה לשבוע, המדיניות תהיה - - -

משה גפני: לא, לא.

משה גפני: רק שנייה.

<מוטי ברנס: זה מה שקרה, הרכבים היו בני ערובה.

משה גפני: הרכב משתחרר.

<מוטי ברנס: אני רוצה לומר ששנת 2016 לא צריך לתת רכב אשכול אחד.

<מוטי ברנס: אני מבקש לתת להם חודש לשבת עוד פעם איתנו ובינתיים לעשות רק חידוש משק.

<מוטי ברנס: לפי הוראות מבקר המדינה ולפי צפי התיירות אסור לתת רכב חדש.

משה גפני: הבנתי.

משה גפני: גברת גנם, את רוצה להוסיף?

<מינה גנם: דוח מבקר המדינה מבקש מאיתנו להקפיד על בדיקת הנוהל.

<מינה גנם: הוא אומר שמכיוון שהמדינה נותנת הטבה, היא צריכה לבדוק שמשתמשים ברכב על-פי ייעודו.

<מינה גנם: זאת מטרת הנוהל.

משה גפני: את רוצה שבגלל שעכשיו אמרת מבקר המדינה אני אעבור לדום?

<מינה גנם: לא.

<מינה גנם: אני רק מסבירה.

משה גפני: מבקר המדינה יכול גם לבקר אתכם על הדיון כאן.

<מינה גנם: לא תמיד אני מצדיקה אותו, אבל הפעם כן.

משה גפני: למבקר המדינה יש כמה פנים.

משה גפני: הוא צריך לדאוג גם לאזרחים, גם למורי הדרך, גם למשרדים שעוסקים בעניין הזה.

משה גפני: אנחנו כולנו חשופים לביקורת.

משה גפני: מה צריך לעשות?

משה גפני: צריך להתנהל עם שכל ישר.

משה גפני: לעשות קריטריונים נורמליים, לעשות נוהל נורמלי.

משה גפני: הנה דברים שכבר עכשיו בשתי דקות נפתרו.

משה גפני: רק החלפנו מילה והכול בסדר.

משה גפני: זה רק סמנטי.

משה גפני: הם באו וצעקו והנה החלפנו מילה והכול בסדר.

משה גפני: מכניסים איש ציבור?

משה גפני: שהם ישברו את הראש ביניהם.

משה גפני: תאמינו לי, אני הייתי עומד על הטריבונה ולהסתכל איך הם רבים.

משה גפני: למה את צריכה להיכנס לעניין הזה?

משה גפני: הם יחליטו מי יהיה איש הציבור.

משה גפני: אם לא יביאו שם, לא קרה שום דבר.

<מינה גנם: אני בשבילם מבקשת להמשיך להתנהל על-פי הנוהל הזה.

<מינה גנם: כתבתי במכתב שאני תמיד מוכנה לשמוע.

<מינה גנם: בואו ננסה את הנוהל, בואו נלמד אותו.

משה גפני: לא, אני מקבל חצי מהבקשה שלך.

משה גפני: אנחנו פועלים עכשיו על-פי הנוהל הקיים ואני מבקש שבתוך כמה ימים לחזור אלי עם התיקונים שאת הולכת לעשות.

משה גפני: תשמעי את האנשים.

משה גפני: תעשי מאמץ.

משה גפני: אם צריך אני אבוא גם כן לישיבה.

משה גפני: אני יודע לגשר, אבל לא צריך אותי.

משה גפני: אתם חייבים לגמור את העניין הזה, זה צריך לרדת מסדר היום.

משה גפני: אני מאוד מאוד מבקש.

<מוטי ברנס: יש עוד עניין אחד של חמישה כלי רכב שנרכשו לפי הנוהל הישן והם לא מאשרים אותם.

<מוטי ברנס: האנשים האלה שמו כסף והרכבים האלה תקועים.

<יהודה לוי: לי יש שני רכב כאלה.

<עמוס יוגב: אני לא אומר כלום, אני פשוט צריך לבחון את זה ולהחליט.

משה גפני: תיתן לי תשובה בתוך שבוע?

<עמוס יוגב: תקבל ממני מייל ישיר עם תשובה.

<שגית אפיק: אי-אפשר לעשות הוראת מעבר שלגבי הרכבים האלה - - -

<עמוס יוגב: אנחנו רוצים להתחיל לעבוד.

<עמוס יוגב: אני הכרתי את מורי הדרך, אנשים מקסימים אחד אחד.

<עמוס יוגב: ויכוחים תמיד יש בין יהודים.

<עמוס יוגב: אנחנו צריכים לנוע.

<עמוס יוגב: מקובל או לא מקובל, צו התעריף אומר שצריך לעבוד לפי נוהל ואי-אפשר לעבוד באוויר.

<עמוס יוגב: לא היה נוהל קודם.

<עמוס יוגב: משרד התחבורה לא אכף כלום, הוציא מכתב שהוא לא בודק.

<עמוס יוגב: אנחנו רוצים להתחיל לעבוד.

<עמוס יוגב: בואו נתחיל ובתנועה נשנה את זה.

משה גפני: מר יוגב, אני מאוד מעריך אותך.

משה גפני: אי-אפשר לעבוד ולהיות איש מקסים אם הרכבים תקועים.

<עמוס יוגב: אנחנו נטפל בזה.

משה גפני: אני מבקש לסכם.

משה גפני: עמוס יוגב אמר שייתן לי תשובה תוך שבוע וזה בסדר גמור.

משה גפני: אני מבקש ממשרד התיירות ומהייעוץ המשפטי וממך.

משה גפני: אני מבקש שתשמעי את האנשים.

משה גפני: יש דברים שהם ברי פתרון.

משה גפני: אם יש דברים שהם לא ברי פתרון תגידי לי.

משה גפני: אולי אני אגיד להם: זאת המציאות, לא נשנה את זה יותר וזה הנוהל.

משה גפני: או, עדיף שאת תגידי לי: מצאנו פתרון, הכול לשביעות רצון כולם.

משה גפני: יש דברים שאנחנו משנים בנוהל מפני שצריך לשנות את זה, חלק זה סמנטיקה וחלק זה מהות ולקבל אישור לעניין הזה.

משה גפני: אני מבקש תשובות בתוך שבוע על העניין הזה.

משה גפני: תודה רבה.

משה גפני: הישיבה נעולה.